text: Ràdio Tordera – UNA VINTENA D'ALUMNES DE L'I.E.S. LLUÍS COMPANYS ES PRESENTEN DES D'AVUI I FINS DIJOUS A LA SELECTIVITAT.
  juny 17, 2003Educació
  Una nova promoció d'alumnes de l'institut Lluís Companys inicia avui les proves d'accés als estudis universitaris. Les proves que hauran de superar avui els alumnes són relatives a les assignatures comunes, és a dir, als idiomes català, castellà i anglès. Durant la jornada de demà, els estudiants hauran de superar aquelles assignatures pròpies de la modalitat de batxillerat triada. Finalment, dijous s'examinaran d'una assignatura també relativa a la modalitat, i d'una assignatura optativa.
  El director de l'institut, Àngel Pous, espera que els seus alumnes superin amb èxit les proves d'accés a la universitat.
  Amb la d'aquest any, ja són 8 les promocions presentades des de l'IES Lluís Companys. En un principi, els alumnes s'examinaven a Barcelona. Des de fa 2 anys, però, els estudiants de Tordera s'examinen a l'I.E.S. Miquel Vila de Mataró.
  L'ÀREA DE PROMOCIÓ ECONÒMICA I INSERCIÓ LABORAL DE L'AJUNTAMENT DE TORDERA HA PUBLICAT AQUEST MES DE JUNY EL TERCER NÚMERO DEL BUTLLETÍ "EMPRESARI" LA BIBLIOTECA DE TORDERA ACOLLIRÀ DEMÀ UNA EDICIÓ ESPECIAL DE L'HORA DEL CONTE.